لیکن پر جوش تھے جس ساعت سعید میں مدینہ طیبہ کا افق آفتاب نبوت کی نورانی شعاعوں سے منور ہو رہا تھا ، حضرت انسؓ بن مالک اور بہت سے کم سن لڑکے جاء رسول اللہ ﷺ کا مژدہ جاں بخش اہل یثرب کو سنا رہے تھے اور نہایت جوش میں خوشی خوشی شہر کا گشت لگا رہے تھے جہاں محمد صلی اللہ علیہ وسلم کی آواز کان میں آتی مڑ کر دیکھتے کہ شاید کاروان قدس منزل مقصود پر خیمہ زن ہوا ہے۔لیکن گرد کارواں کے سوا کچھ نظر نہ آتا ، اتنے میں گرد ہٹی اورنہایت ہی شوکت وشان سے کوکب نبوت نمودار ہوا ، حضرت انسؓ بن مالک کی عقیدت مند نگاہ رخ انور پر پڑی اور تصدیق قلبی اور اقرار لسانی نے صحابیت کا ممتاز شرف بارگاہ نبوت سے حاصل کیا ۔
Entity: سعید — Type: /person